**Съюзът на химиците в България**

**със съдействието на**

**Министерството на образованието и науката**

**Обявява**

**Национален конкурс 2020 за наградите за учители по химия,**

**учредени и финансирани от Международната фондация**

**„Св. св. Кирил и Методий“**

 Ще бъдат присъдени две парични награди с общ награден фонд 2000 лева. Всяка

награда се придружава от грамота на фондацията. Наградите се присъждат за:

• *значителни постижения при откриването и развитието на млади таланти в*

*областта на химията;*

• *постижения при създаването на подходяща учебна среда за обучение по химия.*

Участници в конкурса могат да бъдат учители по химия в системата на училищното образование. Учители, получили тази награда, нямат право за участие в конкурса за срок от 5 години. Участието може да бъде индивидуално или колективно.

**Документи за кандидатстване:** на хартиен и електронен /СD/ носители.

Общи документи:

1. Кратки биографични данни и справка за професионално-педагогическата дейност

на кандидата.

2. Официални отзиви и препоръки (в т.ч. на директора на училището и на експерт в

РУО на МОН).

Специфични документи:

1. Поименен списък на наградени ученици през последните 5 години в национални и

международни конкурси, година и причини за награждаването, място на класирането и

документи, удостоверяващи тази информация.

2. Справка от директора на училището за реализацията на учениците на

кандидатстващия учител през последните 5 години във висши училища и колежи.

3. Документи за национални и международни награди, признания и оценки на

кандидата през последните 5 години.

или**:**

**1**.Описание на личните постижения по създаването на благоприятна учебна среда за обучението по химия и опазване на околната среда с доказателствен материал (фотоси, схеми и др.) и периода от време за създаването й.

**2**.Информация за разработените от кандидата нагледни средства, дидактически и други материали, и публикации за тях.

**3**. Оценка на постиженията на кандидата от директора на училището.

**Предложенията трябва да се получат в срок до 16 март 2020г. на адрес:**

Съюз на Химиците в България, ул.Г.Раковски 108, стая 418, тел.0878-796200, 02-9875812, ел.поща: office-unionchem@mail.bg или /vzneytchev@yahoo.com/.

Обявяването на резултатите от конкурса и мястото за връчване на наградите ще бъдат обявени допълнително.